35. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 150094 της 16/20 Νοεμ. 1972  (ΦΕΚ Β΄ 990) Περί τμηματικών εξετάσεων φοιτητών Ανωτάτων Εκπαιδευτικών Ιδρυμάτων. Έχοντες υπ’ όψει τας διατάξεις της παρ. 5 της υπ’ αριθ. 107/1962 Πράξεως του Υπουργικού Συμβουλίου κυρωθείσης δια του αρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», ως και την ανάγκην ρυθμίσεως θεμάτων προκυψάντων κατά την μεταβατικήν περίοδον μεταβολής του συστήματος, εις τα προγράμματα διδασκαλίας μαθημάτων και εξετάσεων των φοιτητών των Ανωτάτων Εκπαιδευτικών Ιδρυμάτων , αποφασίζομεν: Εξαιρετικώς δια τους φοιτητάς Ανωτάτων Εκπαιδευτικών Ιδρυμάτων ακαδημαϊκού έτους 1971-1972 οφείλοντας μαθήματα του οικείου έτους σπουδών ή εκ μεταφοράς δύνανται να προσέλθουν εις τρίτην τμηματικήν εξέτασιν εις τα μαθήματα ταύτα ενεργούμενην κατά το από 10-22 Δεκεμβρίου ε.ε. χρονικόν διάστημα. Φοιτηταί αποτυγχάνοντες κατά την εξεταστικήν ταύτην περίοδον εις τρία μαθήματα του οικείου έτους ή εκ μεταφοράς δύνανται να εγγράφωνται εις το επόμενον έτος σπουδών εξεταζόμενοι εις τα μαθήματα ταύτα ομού μετά των μαθημάτων του έτους εις ο εγγράφονται μη επιτρεπουμένης της μεταφοράς τούτων πέραν της εξεταστικής περιόδου μηνός Οκτωβρίου ακαδημαϊκού έτους 1972-1973. Η παρούσα δημοσιευθήτω δια της Εφημερίδος της Κυβερνήσεως. 31.Α.ω.35 Διάφορες διατάξεις 